# Pozorište u kući

| *Pozorište u kući* |
| --- |
| glumačka postava |
| Žanr | sitcom |
| Scenario | Novak Novak |
| Režija | Dejan Ćorković |
| Nastupaju | Đuza Stojiljković Stanislava Pešić Olga Ivanović Ljiljana Lašić Goran Trifunović |
| Jezik/ci | srpskohrvatski |
| Broj serijala | 5 |
| Broj epizoda | 84 |
| Emitiranje |
| Originalni kanal | JRT |
| Kronologija |
| Srodne emisije | Pozorište u kući (2007) (srpski remake) Kazalište u kući (hrvatski remake) |

**Pozorište u kući** je jugoslovenska televizijska serija, snimljena u produkciji Televizije Beograd i emitovana na programu JRT-a. Prva sezona serije, od 28 epizoda premijerno je emitovana od oktobra 1972. do aprila 1973. godine. Zbog velike popularnosti, širom bivše Jugoslavije, serija je nastavljena i dobila je još 4 sezone (1974, 1975, 1981. i 1984). Serija je nakon raspada SFRJ dobila čak dva rimejka - u Srbiji 2007. godine je snimljen rimejk pod originalnim naslovom, a u Hrvatskoj pod nazivom Kazalište u kući.

Autori serije bili su režiser Dejan Baja Ćorković i scenarista Novak Novak. Pored Novaka Novaka, scenario za pojedine epizode pisali su i Siniša Pavić, Radivoje Lola Đukić, Milan Šećerović, Gordan Mihić, Dušan Savković, Vlastimir Radovanović i Mladen Mladenović. Uvodnu špicu za seriju pevala je grupa "Sedmorica mladih", a odjavnu Đuza Stojiljković. Ulogu Olge Petrović, Rođine žene, najpre je igrala glumica Ljerka Draženović (prvih 8 epizoda), a potom Stanislava Pešić. U poslednjem petom ciklusu, lik Borka, Rođinog i Olginog sina, umestoGorana Trifunovića tumači Maro Brailo.

## Opis

Serija prati život porodice Petrović koju čine - Rodoljub, Olga, njihov sin Borko, tašta Snežana Nikolajević i kućna pomoćnica Tina. Pored njih, neizbežne likove, čine: Vasa S. Tajčić, kućni prijatelj; Majka Vuka, Rođina majka; Čeda Mungos, hauzmajstor; Rajka, Čedina žena; Klativoda, pozornik; Brkić, Rođin kolega; Ana Šumović, Snežanina prijateljica iz mladosti i dr... U seriji su se, kao gosti, pojavljivale mnoge tada poznate televizijske ličnosti poput Miće Orlovića, Kamenka Katića, Miljana Miljanića, Dragana Nikitovića, Dubravke Nešović, Predraga Cuneta Gojkovića i drugi.

Jedan od najupečatljivijih delova serije je odnos zeta i tašte - Rodoljuba Petrovića, pravnika, koji je poreklom sa sela i koji je provincijalac po duhovnom statusu, koji nikada neće shvatiti finese otmenog ponašanja i njegove tašte Snežane Nikolajević, predratne gospođe s poreklom, čiji je jedini problem zet bez porekla. Nezaboravni lik je i Vasa S. Tajčić, kućni prijatelj, a možda i davni ljubavnik Snežane Nikolajević.

Porodica Petrović bila je tipična jugoslovenska porodica iz sedamdesetih godina. Rodoljub Petrović je vozio fiću, i sanjao o tristaću, a kućnu pomoćnicu Tinu, studentkinju iz unutrašnjosti, je mogao držati jer ona ujedno bila i podstanarka, pa su se troškovi međusobno prebijali. Radnja serije se odvija u beogradskom naselju Karaburma.

## Uloge

| Glumac
 | Uloga
 |
| --- | --- |
| Vlastimir Đuza Stojiljković | Rodoljub Rođa Petrović
 |
| Stanislava Pešić | Olga Petrović
 |
| Goran Trifunović | Borko Petrović
 |
| Olga Ivanović | Snežana Nikolajević
 |
| Ljiljana Lašić | Kristina Tina, kućna pomoćnica
 |
| Dragutin Dobričanin | Vasa S. Tajčić
 |
| Radmila Savićević | Vukosava petrović, Majka Vuka
 |
| Mihajlo Bata Paskaljević | Čeda Mungos
 |
| Olga Stanisavljević | Rajka, Čedina žena
 |
| Čedomir Petrović | Pozornik Klativoda
 |
| Predrag Tasovac | Tasa Brkić
 |
| Miodrag Lazarević | Doktor Bora Jovanović
 |
| Petar Slovenski | Profesor Nikolić "Čkilja"
 |
| Dušan Jakšić | Stric Bokan
 |
| Milivoje Mića Tomić | Teča Vukoje
 |
| Mirjana Kodžić | Ana Šumović
 |
| Kapitalina Erić | Belana
 |
| Slobodan Đurić | Sava
 |
| Dragan Laković | Čvrga
 |
| Mija Aleksić | Bratislav Nikolajević
 |
| Ljubomir Didić | Stojan
 |
| Pavle Minčić | Soni Boj
 |
| Dušan Janićijević | Mića
 |
| Slobodan Aligrudić | Vuk Vukbrtaić
 |
| Milo Miranović | Moma
 |
| Svetlana Bojković | Beba
 |
| Bora Todorović | Laki Lakićević
 |
| Olivera Marković | Bubili, Lakijeva žena
 |
| Vesna Pećanac | Irina
 |
| Miroslav Petrović | Rođin direktor
 |
| Relja Bašić | Zvonko Mihaljčić
 |
| Helena Buljan | Zvonkova žena
 |
| Mia Oremović | Zvonkova tašta
 |
| Jovan Janićijević Burduš | Kokan Tajčić
 |
| Dragomir Bojanić Gidra | Srndač
 |
| Lada Skender | Ljiljana, Liki
 |
| Aljoša Vučković | Tika Folika
 |
| Maja Sabljić | Brankica
 |
| Ljubica Ković | Georgina Hajduković
 |
| Velimir Bata Živojinović | Rale Blagojević
 |

## Spisak epizoda

### Prva sezona 1972-1973.

1. **Porodica kao takva** - 21. oktobar 1972.
2. **Dan kada je igrala Zvezda** - 28. oktobar 1972.
3. **Čist vazduh - dug život, Karaburma** - 4. novembar 1972.
4. **Gelipter** - 11. novembar 1972.
5. **Crna ovca** - 18. novembar 1972.
6. **Momačko veče** - 25. novembar 1972.
7. **Neko traži Fratela Nikolina** - 2. decembar 1972.
8. **Stolica koja se ljulja** - 9. decembar 1972.
9. **Velika ucena** - 19. decembar 1972.
10. **Važno je znati istoriju** - 23. decembar 1972.
11. **Uoči lude noći** - 30. decembar 1972.
12. **Novogodišnji kolor u boji** - 31. decembar 1972.
13. **Kad levi migavac ne radi** - 6. januar 1973.
14. **Prenos iz Glazgova** - 13. januar 1973.
15. **Razvod na đački način** - 20. januar 1973.
16. **Na današnji dan** - 27. januar 1973.
17. **Rođendan** - 3. februar 1973.
18. **Strašan pas** - 10. februar 1973.
19. **Kad Petrovići štede** - 17. februar 1973.
20. **Papan** - 24. februar 1973.
21. **Trinaesti pogodak** - 3. mart 1973.
22. **Inspektor je došao** - 10. mart 1973.
23. **Proleće je na pragu** - 17. mart 1973.
24. **Lični magnetizam** - 24. mart 1973.
25. **Draga Ana** - 31. mart 1973.
26. **Domaćica** - 7. april 1973.
27. **Zar posle tolikih godina** - 14. april 1973.
28. **Veliko dovićenja** - 21. april 1973.

### Druga sezona 1973-1974.

1. **Lične i porodične vesti** - 10. novembar 1973.
2. **Zeleno svetlo za slobodan dan** - 17. novembar 1973.
3. **Mama dolazi - mama ne dolazi** - 24. novembar 1973.
4. **Čarobne ruke majke Vukosave** - 1. decembar 1973.
5. **Taj prokleti kutnjak** - 8. decembar 1973
6. **Čovek van kategorije** - 15. decembar 1973
7. **Operacija kućna pomoćnica** - 22. decembar 1973
8. **Pet neradnih dana** - 29. decembar 1973
9. **Usluga** - 5. januar 1974.
10. **Čovek iz bubnja** - 12. januar 1974.
11. **Londonske magle** - 19. januar 1974.
12. **Džeparac sa posledicama** - 26. januar 1974.
13. **Majka Vukini pokloni** - 2. februar 1974.
14. **Utakmica života** - 9. februar 1974.
15. **Reklamni osmeh** - 16. februar 1974.
16. **Mamina maza** - 23. februar 1974.
17. **Gosti iz Zagreba** - 2. mart 1974.
18. **Čisto plavo nebo** - 9. mart 1974.
19. **Novi susedi** - 16. mart 1974.
20. **Poslednji komad starog nameštaja** - 23. mart 1974.
21. **Kad stranci dolaze** - 30. mart 1974.
22. **Kad se tata vrati s puta** - 6. april 1974.
23. **Gosti iz Beograda** - 13. april 1974.
24. **Kad je u srcu proleće** - 20. april 1974.
25. **Prekid vatre na Karaburmi** - 27. april 1974.
26. **Orhideje iz Patagonije** - 4. maj 1974.
27. **Objasni to svojoj ženi** - 11. maj 1974.
28. **Jedan Rođa u jednoj komisiji** - 18. maj 1974.

### Treća sezona 1975.

1. **Ah, ti simpozijumi** - 1. februar 1975.
2. **Grip** - 8. februar 1975.
3. **Prvi randevu** - 15. februar 1975.
4. **Mladi dolaze** - 22. februar 1975.
5. **Beli sportovi** - 1. mart 1975.
6. **Komision na Karaburmi** - 15. mart 1975.
7. **Crni fond** - 21. mart 1975.
8. **Gostu čast i čest** - 29. mart 1975.
9. **Zrno ludosti** - 5. april 1975.
10. **Đipalo u kući** - 12. april 1975.
11. **Ponovo u đačkoj klupi** - 19. april 1975.
12. **Da li su stari slonovi u pravu** - 26. april 1975.
13. **Rat i mir** - 3. maj 1975.
14. **Porodični album** - 10. maj 1975.

### Četvrta sezona 1980.

1. **Letnje ludorije** - 3. avgust 1980.
2. **Najbolje godine** - 17. avgust 1980.
3. **Novi list** - 31. avgust 1980.
4. **Mrlja mladosti** - 14. septembar 1980.
5. **Lovaneri u Beogradu** - 28. septembar 1980.
6. **Kako ime dati bolovanju** - 9. novembar 1980.
7. **Operacija Voždovac** - 23. novembar 1980.
8. **Novogodišnje ludorije** - 31. decembar 1980.

### Peta sezona 1984.

1. **Imaš sina - traži stan** - 6. septembar 1984.
2. **Jednog dana - jedan tata** - 13. septembar 1984.
3. **Jedan dragi gost** - 20. septembar 1984.
4. **Večera kod Delačevih** - 27. septembar 1984.
5. **Lonac i druge stvari** - 3. oktobar 1984.
6. **Dobro došla, draga Ana** - 10. oktobar 1984.

## Vanjske veze

* *Pozorište u kući (prva sezona)* na sajtu IMDb
* *Pozorište u kući (druga sezona)* na sajtu IMDb
* *Pozorište u kući (treća sezona)* na sajtu IMDb
* *Pozorište u kući (četvrta sezona)* na sajtu IMDb
* *Pozorište u kući (peta sezona)* na sajtu IMDb